ስጊንጢር መጠቕለሊ ፕላስቲክ ብኸመይ ንፍታሓዮ ብ1991 ዓ.ም (ኣቆጻጽራ ኤውሮጳ) ኣብዚ ጉዳይ መጽናዕቲ ዘካየዱ ሰባት ወታእታእ ኣብ ዝብሉ ሰባት ኣብ ሓንጎል ዝህሉ ፍሰት ደም ይልወጥ ኢሎም ነይሮም። ኣብ ዝሓለፉ ክልተ ዓሰርታት ዓመታት ክካየድ ዝጸንሐ መጽናዕቲ ድማ፡ ወታእታእ ምባል ኣብ ውሽጢ ሓንጎል ምስ ዝህልዩ ጉዳያት ዝተኣሳሰር ከም ዝኾነ የረጋግጽ። ተመራመርቲ ስነ መትኒ ኣብ ውሽጢ ሓንጎል ወታእታእ ዝብሉ ሰባት ፍልልይ ከም ዘሎ ተዓዚቦም'ዮም። ግን ድማ መንቀሊ ከምኡ'ውን ውጽኢት እዞም ፍልልያት እንታይ ከም ዝኾነ ርግጸኛታት ኣይኮኑን። ተመራመርቲ ስነ ተወርሶ (ጄኔቲክስትስ) ሓደ ሰብ ወታእታእ ንክብል ምኽንያት ክኾኑ ኣብ ዝኽእሉ ዝተወሰኑ ስነ ተወርሶ ዘሎ ፍልልይ የጽንዑ ኣለው። ግን ድማ፡ ስነ ተወርሶ ባዕሉ ምስ ምንቅስቓስ ሓንጎል ዘሎ ርክብ ካብ ቀረባ ግዜ ንነጀው ስለ ዝተፈልጠ ድንግርግር ዘብል'ዩ ኮይኑ ዘሎ። ምንጪ ስእሊ, Science Photo Library በዓል ሞያ ስነ ልቦና ጀራልድ ማጉር ኣብ ቀረባ እዋን 'ዶፓማይን' ዝተባህለ ኣብ ሓንጎል ዝርከብ ስምዒታትን ምንቅስቓስን ዝቆጻጸር መልእክተኛ ኬሚካል (ንጹር ዝርርብ ንክህሉ ዝገብር ምንቅስቓስ ጭዋዳ ዘለዓዕል) ተሞርኲሱ መድሃኒት ክረክብ ይጽዕር ኣሎ። እቲ ጸገም ምስ ሓደ ክፋል ኣእምሮ ጥራሕ ዝተሓሓዝ ኣይኮነን። እኳ ድኣ ውጽኢት ኣብ ሞንጎ ዝተፈላለዩ ክፋላት ዘሎ ርክብ እዩ ትብል ክኢላ ስነ መትኒን ስነ ሕማም ቋንቋን ዩኒቨርሲቲ ሚቺጋን ሶ-ኣን ቻንግ። ንኣብነት፡ ኣብ ጸጋማይ ክፍሊ ሓንጎል ናይቶም ወታእታእ ዝብሉ ሰባት ኣብ መንጎ እቲ ናይ ምስማዕን ዝርርብ ዘመንጩ ምንቅስቓስን ውሱን ድኹም ርክብ ዘለዎ ይመስል ይብሉ። ንምንታይ እዩ መራሕቲ ካብ ስልጣን ምውራድ ዝኸብዶም?
